মঙ্গলবার ভোরের দিকে আবির্ভাব ঘটে ঘন কুয়াশার। ফলে হাওড়া ও শিয়ালদহ শাখায় ট্রেন চলাচলে ব্যাপক বিঘ্ন ঘটল। দুই শাখাতেই বেশকিছু লোকাল ও দূরপাল্লার ট্রেন চলেছে বেশ দেরিতে। কুয়াশার কারণে ডাউন রাজধানী, ‌যোধপুর, সরাইঘাট, চম্বল এক্সপ্রেস চলেছে ৩-৬ ঘণ্টা দেরিতে। জানা ‌যাচ্ছে অমৃতসর মেল ১৩ ঘণ্টা দেরিতে কলকাতায় পৌঁছাবে। শিয়ালদহ ও হাওড়ায় বেশ কয়েকটি এক্সপ্রেস ট্রেনের সময়সুচি বদল করতে হয়েছে। ডাউন ট্রেন অস্বাভাবিক দেরিতে আসার জন্য বেশ কয়েকটি ট্রেন বাতিল করা হয়েছে।